CELEX: 52010PC0065
Language: sk
Date: 2010-03-08
Title: Návrh nariadenie Európskeho parlamentu a Rady, ktorým sa mení a dopĺňa smernica európskeho Parlamentu a Rady 2009/42/ES o štatistických údajoch o námornej nákladnej a osobnej doprave

Dôležité právne oznámenie

|

52010PC0065

 Návrh nariadenie Európskeho parlamentu a Rady, ktorým sa mení a dopĺňa smernica európskeho Parlamentu a Rady 2009/42/ES o štatistických údajoch o námornej nákladnej a osobnej doprave  /* KOM/2010/0065 v konečnom znení - COD 2010/0041 */  

	[pic] | EURÓPSKA KOMISIA |Brusel, 8.3.2010KOM(2010)65 v konečnom znení2010/0041 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa smernica Európskeho parlamentu a Rady 2009/42/ES o štatistických údajoch o námornej nákladnej a osobnej doprave2010/0041 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa smernica Európskeho parlamentu a Rady 2009/42/ES o štatistických údajoch o námornej nákladnej a osobnej doprave(Text s významom pre EHP)DÔVODOVÁ SPRÁVAKONTEXT NÁVRHU |110 | Dôvody a ciele návrhu Účelom tohto návrhu nariadenia Európskeho parlamentu a Rady je zmeniť a doplniť smernicu 2009/42/ES, aby sa zber údajov štatistiky námornej dopravy podľa druhu tovaru stal povinný. Zber údajov podľa druhu tovaru je povinný v prípade európskej štatistiky o cestnej[1], železničnej[2] a vnútrozemskej vodnej doprave[3]. Pri zbere európskej štatistiky týkajúcej sa všetkých spôsobov dopravy by sa mali používať spoločné pojmy a normy, aby sa dosiahla čo najväčšia porovnateľnosť medzi jednotlivými spôsobmi dopravy. Dostupnosť úplnej a jednotnej štatistiky podľa druhu tovaru v prípade všetkých spôsobov dopravy by konkrétne predstavovala všeobecný rámec na podporu a monitorovanie politiky koordinácie viacerých druhov dopravy, t. j. možnosti optimálneho prepojenia rôznych spôsobov dopravy v dopravnom reťazci, a na modernizáciu logistiky nákladnej dopravy[4]. |120 | Všeobecný kontext Na európskej úrovni sa uskutočnila technická analýza údajov zozbieraných v rámci európskych právnych predpisov týkajúcich sa zberu štatistických údajov o námornej nákladnej a osobnej doprave a politiky zverejňovania s cieľom navrhnúť možné technické riešenia, ktorými by sa čo možno najviac zjednodušili rôzne činnosti potrebné na tvorbu štatistiky a zároveň by sa výsledky prispôsobili súčasným a budúcim potrebám používateľov. Pri tejto analýze sa zohľadnila možnosť zvýšiť efektívnosť využívania zdrojov určených na zber údajov o námornej nákladnej a osobnej doprave tým, že sa činnosti zamerajú na oblasti, ktoré používatelia považujú za dôležitejšie (štatistika tovaru) ako ostatné (štatistika osobnej a lodnej dopravy). Na základe tejto analýzy Komisia nedávno prijala zjednodušenia tak v štatistike osobnej dopravy v hlavných európskych prístavoch, ako aj v štatistike lodnej dopravy v hlavných európskych prístavoch[5]. Určitá časť technickej analýzy bola venovaná možnosti a podmienkam, za ktorých by sa údaje podľa druhu tovaru mohli zisťovať na povinnom základe (súbor údajov B1). Podľa druhého odseku prílohy VIII smernice Európskeho parlamentu a Rady 2009/42/ES o štatistických údajoch o námornej nákladnej a osobnej doprave[6] rozhodne Rada o podmienkach zberu súboru údajov B1 (údaje o „námornej doprave v hlavných európskych prístavoch podľa prístavu, druhu nákladu, tovaru a relácie“) na návrh Komisie a na základe výsledkov pilotnej štúdie uskutočnenej počas trojročného prechodného obdobia podľa článku 10 smernice 95/64/ES z 8. decembra 1995 o štatistických údajoch o námornej nákladnej a osobnej doprave[7], ktorá sa týkala uskutočniteľnosti a nákladov členských štátov a respondentov na zber uvedených údajov. Podľa správy Komisie Rade a Európskemu parlamentu o skúsenostiach získaných pri činnostiach realizovaných podľa smernice Rady 95/64/ES o štatistických údajoch o námornej nákladnej a osobnej doprave[8] sa zdá, že zber podrobných údajov o hromadnom (voľne loženom) a čiastočne voľne loženom náklade je uskutočniteľný a že z neho nevyplynú neprimerane vysoké náklady; vážne problémy však vznikli pri zostavovaní údajov v prípade kontajnerovej a ro-ro dopravy; bolo vhodné zvážiť možnosť rozšíriť smernicu 95/64/ES na iné údaje uvedené v článku 10 ods. 2 písm. a) až vtedy, keď sa získajú ďalšie skúsenosti so zberom súčasných premenných a keď bude súčasný systém dobre fungovať; pokiaľ ide o zber údajov o tovare, mali by sa zohľadniť potenciálne revízie klasifikácie NST/R (Štandardná klasifikácia tovaru pre štatistiku prepravy/revidovaná, 1967). Súčasný systém zberu funguje dobre, čo platí aj pre úpravy zavedené rozhodnutím Komisie 2005/366 zo 4. marca 2005[9] a geografické rozšírenie systému v dôsledku rozšírenia EÚ v roku 2004[10] a 2007[11]. Veľká časť členských štátov, ktoré zasielajú v súlade so smernicou údaje Eurostatu, už pravidelne poskytuje Eurostatu súbor údajov B1 podľa klasifikácie NST/R na nepovinnom základe. Najväčšie problémy pri zostavovaní údajov podľa druhu tovaru v súlade s klasifikáciou NST/R, ako je uvedené v spomínanej správe, sa vyriešili zavedením NST 2007[12] (Štandardná klasifikácia tovaru pre štatistiku prepravy, 2007) ako jednotnej klasifikácie pre tovar prepravovaný v námornej, cestnej, železničnej a vnútrozemskej vodnej doprave, ktorá platí od referenčného roku 2008, ktorý sa vzťahuje na údaje za rok 2008[13]. V prípade členských štátov, ktoré už zbierajú súbor údajov B1, si zostavovanie údajov podľa NST 2007 vyžaduje nové klasifikovanie údajov, ktoré už majú príslušné národné štatistické úrady k dispozícii, bez ďalšieho zaťaženia respondentov a podľa rovnakého postupu ako v prípade štatistiky cestnej, železničnej a vnútrozemskej vodnej dopravy; v prípade ostatných členských štátov by až na niekoľko výnimiek malo byť možné zostavovať súbor údajov B1 s použitím údajov, ktoré už majú príslušné národné štatistické úrady k dispozícii. Vo väčšine prípadov nebude zo zberu súboru údajov B1 vyplývať žiadne ďalšie zaťaženie respondentov. Bolo dohodnuté, že zavedením povinnosti od roku 2011 poskytovať Komisii (Eurostatu) súbor údajov B1 budú mať členské štáty k dispozícii primerané obdobie na nepovinné zostavovanie údajov potrebných pre testovanie a úpravy. |130 | Existujúce ustanovenia v oblasti návrhu Ustanovenia existujú už v súčasných právnych predpisoch (smernica 2009/42/ES, príloha VIII, súbor údajov B1); údaje sa však zbierajú na nepovinnom základe. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |211 | Na začiatku roku 2006 bola vytvorená akčná skupina pre štatistiku námornej dopravy, ktorej úlohou bolo realizovať technickú analýzu existujúcej politiky zberu a zverejňovania údajov podľa európskych právnych predpisov týkajúcich sa štatistických údajov o námornej nákladnej a osobnej doprave. Akčná skupina pozostáva z predstaviteľov rôznych organizácií (poskytovatelia údajov, používatelia a experti v oblasti námornej dopravy), konkrétne z: príslušných národných štatistických orgánov (národné štatistické úrady, národné správy námornej dopravy, ministerstvá dopravy); útvarov Komisie; Európskej námornej bezpečnostnej agentúry; hospodárskych subjektov (Organizácia európskych námorných prístavov – ESPO, Združenie vlastníkov lodí v Európskom spoločenstve – ECSA). V rámci prípravy a podpory činnosti akčnej skupiny Eurostat rozoslal v roku 2006 osobitný dotazník hlavným používateľom štatistiky námornej dopravy v rámci Komisie: GR TREN, GR COMP, GR ENV, GR FISH (teraz GR MARE), GR JLS, GR TAXUD. Návrhy, ktoré vypracovala akčná skupina, potom v štandardom rámci európskeho štatistického systému prediskutovala pracovná skupina pre štatistiku námornej dopravy a koordinačný výbor pre štatistiku dopravy. Tento návrh nariadenia Európskeho parlamentu a Rady bol predmetom intenzívnych rokovaní medzi zainteresovanými stranami a je súčasťou celkového balíka legislatívnych iniciatív, ktorý je v súlade s politickou stratégiou Komisie pre zjednodušenie právnych predpisov a lepšiu právnu reguláciu[14] a zahŕňa tieto právne akty: nariadenie Komisie (ES) č. 1304/2007 zo 7. novembra 2007[15], ktorým bola vytvorená NST 2007 ako jednotná klasifikácia pre prepravovaný tovar vo všetkých príslušných spôsoboch prepravy; návrh rozhodnutia Komisie č. .../.../EÚ, ktorým sa mení a dopĺňa smernica Európskeho parlamentu a Rady 2009/42/ES o štatistických údajoch o námornej nákladnej a osobnej doprave, ktorou sa zjednodušuje štatistika osobnej prepravy a lodnej dopravy; Predchádzajúce platné právne predpisy boli prepracované[16] a vykonávacie akty boli kodifikované[17]. |Získavanie a využívanie expertízy |225 | Všetci členovia akčnej skupiny pre štatistiku námornej dopravy a pracovnej skupiny pre štatistiku námornej dopravy boli expertmi so znalosťami o platných právnych predpisoch, vnútroštátnych systémoch na zber a zostavovanie štatistiky námornej dopravy a nových trendoch vo vývoji námornej dopravy. |230 | Analýza vplyvu a dôsledkov Možnosť 1: (Zachovanie platných právnych predpisov) – nebude možné zabezpečiť úplné a nepretržité poskytovanie štatistických údajov o námornej doprave podľa druhu tovaru. Možnosť 2: (Zmena a doplnenie platných právnych predpisov) – bude možné zabezpečiť úplné a nepretržité poskytovanie štatistických údajov o námornej doprave podľa druhu tovaru. Úplná a jednotná štatistika podľa druhu tovaru v prípade všetkých spôsobov dopravy by predstavovala všeobecný rámec na podporu a monitorovanie politiky koordinácie viacerých druhov dopravy, t. j. možnosti optimálneho prepojenia rôznych spôsobov dopravy v dopravnom reťazci, a na modernizáciu logistiky nákladnej dopravy. Celkovo by sa navrhovanou zmenou a doplnením v kombinácii s inými právnymi iniciatívami tvorba štatistiky prispôsobila súčasným a budúcim potrebám používateľov. Ako je uvedené v časti 1 tejto dôvodovej správy, akčná skupina pre štatistiku námornej dopravy, pracovná skupina pre štatistiku námornej dopravy (v ktorých sú zastúpené všetky národné štatistické orgány zodpovedné za zber týchto údajov) a koordinačný výbor pre štatistiku dopravy vypracovali hodnotenie vplyvu tohto návrhu, z ktorého vyplynulo, že vo väčšine prípadov zber súboru údajov B1 nebude predstavovať žiadne ďalšie zaťaženie respondentov. |PRÁVNE PRVKY NÁVRHU |305 | Zhrnutie navrhovaného opatrenia Cieľom tohto nariadenia je zabezpečiť úplné a nepretržité poskytovanie štatistických údajov o námornej doprave podľa druhu tovaru, ktoré sú konzistentné a harmonizované s už dostupnou štatistikou týkajúcou sa ostatných relevantných spôsobov dopravy. |310 | Právny základ Právny základ pre európsku štatistiku predstavuje článok 338 Zmluvy o fungovaní Európskej únie. Európsky parlament a Rada, konajúc v súlade s riadnym legislatívnym postupom, prijíma opatrenia na tvorbu štatistiky, ak je to potrebné na plnenie činností Únie. V tomto článku sa stanovujú požiadavky týkajúce sa tvorby európskej štatistiky a vyžaduje sa súlad s normami nestrannosti, spoľahlivosti, objektivity, vedeckej nezávislosti, nákladovej efektívnosti a ochrany dôverných štatistických údajov. |320 | Zásada subsidiarity Zásada subsidiarity sa uplatňuje, pretože návrh nepatrí do výlučnej právomoci Európskej únie. |321 | Ciele tohto návrhu, a to vytvorenie spoločného rámca pre systematickú tvorbu európskej štatistiky o tovare prepravovanom po mori, v ktorej sa používa rovnaká klasifikácia podľa druhu tovaru ako v prípade ostatných relevantných štatistík dopravy, nemôžu uspokojivo dosiahnuť členské štáty prostredníctvom nepovinného zberu. |324 | Ciele sa môžu lepšie dosiahnuť na európskej úrovni na základe európskeho právneho aktu, pretože len Komisia môže koordinovať potrebnú harmonizáciu štatistických informácií na európskej úrovni, zatiaľ čo zber údajov a spracovanie porovnateľnej štatistiky námornej dopravy môžu zabezpečovať členské štáty. Európska únia môže preto na tento účel prijať opatrenie v súlade so zásadou subsidiarity zakotvenou v článku 5 Zmluvy o Európskej únii. |Návrh je preto v súlade so zásadou subsidiarity. |Zásada proporcionality Návrh je v súlade so zásadou proporcionality z týchto dôvodov. |331 | V súlade so zásadou proporcionality sa toto nariadenie obmedzuje na minimum potrebné na dosiahnutie jeho cieľa a neprekračuje rámec nevyhnutný na tento účel. V tomto nariadení sa jednotlivým členským štátom neurčujú postupy zberu údajov, stanovujú sa v ňom len údaje, ktoré sa majú poskytovať s cieľom zabezpečiť harmonizovanú štruktúru a časový plán. |Výber nástrojov |341 | Navrhované nástroje: nariadenie Európskeho parlamentu a Rady. |VPLYV NA ROZPOčET |401 | Zber údajov nemá žiadny nový vplyv na rozpočet Európskej únie. |DOPLňUJÚCE INFORMÁCIE |511 | Navrhovaný akt sa týka EHP, a preto by mal byť rozšírený na celý Európsky hospodársky priestor. |NávrhNARIADENIE EURÓPSKEHO PARLAMENTU A RADY,ktorým sa mení a dopĺňa smernica Európskeho parlamentu a Rady 2009/42/ES o štatistických údajoch o námornej nákladnej a osobnej doprave(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 338 ods. 1,so zreteľom na návrh Komisie,so zreteľom na zaslanie návrhu národným parlamentom,konajúc v súlade s riadnym legislatívnym postupom,keďže:1.  Podľa druhého odseku prílohy VIII smernice Európskeho parlamentu a Rady 2009/42/ES o štatistických údajoch o námornej nákladnej a osobnej doprave[18] rozhodne Rada o podmienkach zberu súboru údajov B1 (údaje týkajúce sa „námornej prepravy v hlavných európskych prístavoch podľa prístavu, druhu nákladu, tovaru a relácie“) na návrh Komisie na základe výsledkov pilotnej štúdie realizovanej počas trojročného prechodného obdobia podľa článku 10 smernice Rady 95/64/ES z 8. decembra 1995 o štatistických údajoch o námornej nákladnej a osobnej doprave[19].2.  Podľa správy Komisie Rade a Európskemu parlamentu o skúsenostiach získaných pri činnostiach realizovaných podľa smernice Rady 95/64/ES[20] sa zdá, že zber podrobných údajov o hromadnom (voľne loženom) a čiastočne voľne loženom náklade je uskutočniteľný a že z neho nevyplynú neprimerane vysoké náklady; najväčšie problémy vznikli pri zostavovaní údajov v prípade kontajnerovej a ro-ro dopravy. Bolo vhodné zvážiť možnosť rozšíriť smernicu 95/64/ES na iné údaje uvedené v článku 10 ods. 2 písm. a) až vtedy, keď sa získajú ďalšie skúsenosti so zberom súčasných premenných a keď bude súčasný systém dobre fungovať. Pokiaľ ide o zber údajov o tovare, mali by sa zohľadniť potenciálne revízie klasifikácie NST/R (Štandardná klasifikácia tovaru pre štatistiku prepravy/revidovaná, 1967).3.  Súčasný systém zberu funguje dobre, čo platí aj pre implementáciu úprav zavedených rozhodnutím Komisie 2005/366 zo 4. marca 2005, ktorým sa vykonáva smernica Rady 95/64/ES o štatistických údajoch o námornej nákladnej a osobnej doprave a ktorým sa menia a dopĺňajú prílohy k uvedenej smernici[21], a pre geografické rozšírenie systému z dôvodu rozšírenia Európskej únie v rokoch 2004 a 2007.4.  Veľká časť členských štátov, ktoré zasielajú v súlade so smernicou údaje Eurostatu, už pravidelne poskytuje Eurostatu súbor údajov B1 podľa klasifikácie NST/R na nepovinnom základe.5.  Nariadením Komisie (ES) č. 1304/2007 zo 7. novembra 2007, ktorým sa mení a dopĺňa smernica Rady 95/64/ES, nariadenie Rady (ES) č. 1172/98, nariadenia Európskeho parlamentu a Rady (ES) č. 91/2003 a (ES) č. 1365/2006 so zreteľom na vytvorenie NST 2007 ako jednotnej klasifikácie pre prepravovaný tovar v určitých spôsoboch prepravy[22] sa zaviedla NST 2007 (Štandardná klasifikácia tovaru pre štatistiku prepravy, 2007) ako jednotná klasifikácia tovaru prepravovaného v námornej, cestnej, železničnej a vnútrozemskej vodnej doprave. Táto klasifikácia sa uplatňuje od referenčného roku 2008, ktorý sa vzťahuje na údaje za rok 2008. Najväčšie problémy pri zostavovaní údajov podľa druhu tovaru v súlade s klasifikáciou NST/R, ako je uvedené v správe spomínanej v odôvodnení 2, sa vyriešili zavedením NST 2007. Vo väčšine prípadov preto nebude zo zberu súboru údajov B1 vyplývať žiadne ďalšie zaťaženie respondentov.6.  Zber údajov podľa druhu tovaru je povinný v prípade európskej štatistiky o cestnej[23], železničnej[24] a vnútrozemskej vodnej[25] doprave, v prípade námornej dopravy je nepovinný. Pri zbere európskej štatistiky týkajúcej sa všetkých spôsobov dopravy by sa mali používať spoločné pojmy a normy, aby sa dosiahla čo najväčšia porovnateľnosť medzi jednotlivými spôsobmi dopravy.7.  Zavedením povinnosti od roku 2011 poskytovať Komisii (Eurostatu) súbor údajov B1 budú mať členské štáty k dispozícii primerané obdobie na nepovinné zostavovanie údajov potrebných pre testovanie a úpravy.8.  Smernica 2009/42/ES by sa preto mala zodpovedajúcim spôsobom zmeniť a doplniť,PRIJALI TOTO NARIADENIE:Článok 1Druhý odsek prílohy VIII k smernici 2009/42/ES sa vypúšťa.Článok 2Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Prvým referenčným rokom pre uplatňovanie tohto nariadenia je rok 2011, ktorý sa vzťahuje na údaje za rok 2011.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predseda [1] Nariadenie Rady (ES) č. 1172/98 z 25. mája 1998 o štatistických výkazoch o cestnej nákladnej doprave (Ú. v. ES L 163, 6.6.1998, s. 1).[2] Nariadenie Európskeho parlamentu a Rady (ES) č. 91/2003 zo 16. decembra 2002 o štatistike železničnej dopravy (Ú. v. ES L 14, 21.1.2003, s. 1).[3] Nariadenie Európskeho parlamentu a Rady (ES) č. 1365/2006 zo 6. septembra 2006 o štatistike prepravy tovaru po vnútrozemských vodných cestách (Ú. v. EÚ L 264, 25.9.2006, s. 1).[4] Oznámenie Komisie Rade a Európskemu parlamentu − Udržujte Európu v pohybe − Trvalo udržateľná pohyblivosť pre náš kontinent − Strednodobé preskúmanie bielej knihy Európskej komisie o doprave z roku 2001; (KOM(2006) 314) v konečnom znení z 22.6.2006.[5] Rozhodnutie Komisie č. …/…/EÚ z ..., ktorým sa mení a dopĺňa smernica Európskeho parlamentu a Rady 2009/42/ES o štatistických údajoch o námornej nákladnej a osobnej doprave (Ú. v. EÚ ...).[6] Ú. v. EÚ L 141, 6.6.2009, s. 29.[7] Ú. v. ES L 320, 30.12.1995, s. 25. Smernica 95/64/ES bola zrušená smernicou 2009/42/ES.[8] KOM(2001) 93, 20.2.2001.[9] Ú. v. EÚ L 123, 17.5.2005, s. 1.[10] Aktom o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 23.9.2003, s. 573).[11] Nariadenie Komisie (ES) č. 1792/2006 z 23. októbra 2006, ktorým sa z dôvodu pristúpenia Bulharska a Rumunska upravujú určité nariadenia a rozhodnutia v oblasti voľného pohybu tovaru, voľného pohybu osôb, politiky hospodárskej súťaže, poľnohospodárstva (veterinárnych a fytosanitárnych právnych predpisov), rybného hospodárstva, dopravnej politiky, zdaňovania, štatistiky, sociálnej politiky a zamestnanosti, životného prostredia, colnej únie a vonkajších vzťahov (Ú. v. EÚ L 362, 20.12.2006, s. 53).[12] Príloha III k smernici.[13] Nariadenie Komisie č. 1304/2007 zo 7. novembra 2007, Ú. v. EÚ L 290, 8.11.2007, s. 14.[14] KOM(2006) 689; KOM(2006) 693; KOM(2007) 23; KOM(2008) 35; KOM(2009) 28.[15] Ú. v. EÚ L 290, 8.11.2007, s. 14.[16] Smernica Európskeho parlamentu a Rady 2009/42/ES zo 6. mája 2009 (Ú. v. EÚ L 141, 6.6.2009, s. 29).[17] Rozhodnutie Komisie 2008/861/ES z 29. októbra 2008, Ú. v. EÚ L 306, 15.11.2008, s. 66.[18] Ú. v. EÚ L 141, 6.6.2009, s. 29.[19] Ú. v. ES L 320, 30.12.1995, s. 25. Smernica 95/64/ES bola zrušená smernicou 2009/42/ES .[20] KOM(2001) 93, 20.2.2001.[21] Ú. v. EÚ L 123, 17.5.2005, s. 1.[22] Ú. v. EÚ L 290, 8.11.2007, s. 14.[23] Nariadenie Rady (ES) č. 1172/98 z 25. mája 1998 o štatistických výkazoch o cestnej nákladnej doprave (Ú. v. ES L 163, 6.6.1998, s. 1).[24] Nariadenie Európskeho parlamentu a Rady (ES) č. 91/2003 zo 16. decembra 2002 o štatistike železničnej dopravy (Ú. v. ES L 14, 21.1.2003, s. 1).[25] Nariadenie Európskeho parlamentu a Rady (ES) č. 1365/2006 zo 6. septembra 2006 o štatistike prepravy tovaru po vnútrozemských vodných cestách (Ú. v. EÚ L 264, 25.9.2006, s. 1).